Meningkatkan Pengetahuan dan Minat dalam Pendidikan Sains dalam kalangan Murid Prasekolah dengan Membina dan Menggunakan Teknologi Augmented Reality
Authors: Letchumanan Yogalakshimi , Aidah Abdul Karim  
Published: May 2024

Teknologi Augmented Reality (AR) mempunyai keupayaan untuk mewujudkan persekitaran yang lebih menarik dengan penambahan objek maya ke dunia nyata dan mempunyai potensi untuk menambah nilai proses pengajaran dan pembelajaran prasekolah yang menekankan konsep belajar sambil bermain. Walaubagaimana pun masih terdapat lagi suasana pembelajaran yang membosankan dan kurang menarik dalam pendidikan sains di peringkat prasekolah. Oleh itu, kajian ini bertujuan untuk membina dan melaksanakan bahan pengajaran (Modul MAS) yang menggunakan pendekatan pembelajaran berasaskan teknologi Augmented Reality (AR) bagi meningkatkan pengetahuan dan minat kanak-kanak prasekolah dalam matapelajaran sains. Kajian ini menggunakan reka bentuk kaedah campuran dan melibatkan 12 orang kanak-kanak prasekolah berumur 6 tahun dan seorang guru sains dari salah satu prasekolah di Daerah Port Dickson, Negeri Sembilan. Alat kajian yang digunakan dalam kajian ini adalah senarai semak pemerhatian, temubual dan ujian dari buku aktiviti serta uji minda dan data yang diperolehi telah dianalisis dalam bentuk frekuensi dan peratusan. Dapatan kajian menunjukkan terdapat peningkatan dalam tahap pengetahuan dan minat kanak-kanak selepas penggunaan Modul MAS.  Kajian ini menunjukkan Teknologi AR mampu menarik minat kanak-kanak terhadap matapelajaran sains dan seterusnya meningkatkan pengetahuan sains dalam kalangan kanak-kanak prasekolah. Sehubungan itu adalah dicadangkan latihan penggunaan AR untuk tujuan penyediaan bahan pengajaran diberikan kepada guru-guru prasekolah bagi membantu proses pengajaran dan pembelajaran sains kanak-kanak prasekolah.
 
ABSTRACT
The use of Augmented Reality (AR) technology has the ability to create a more engaging environment by adding virtual objects to the real world. It has the potential to enhance the value of the preschool teaching and learning process, emphasizing the concept of learning through play. However, there still exists a dull and less captivating learning atmosphere in preschool science education. Therefore, this study aims to develop and implement teaching materials (MAS Module) using an Augmented Reality (AR)-based learning approach to improve the knowledge and interest of preschool children in the subject of science. The study employs a mixed-methods design involving 12 six-year-old preschool children and a science teacher from a preschool in the Port Dickson District, Negeri Sembilan. The research tools include observation checklists, interviews, tests from activity books, cognitive tests, and the obtained data were analyzed in terms of frequency and percentage. The findings of the study indicate an improvement in the level of knowledge and interest among the children after the use of the MAS Module. This study demonstrates that AR technology can capture the interest of children in the science subject, consequently enhancing scientific knowledge among preschool children. Therefore, it is recommended that training in the use of AR for instructional material preparation be provided to preschool teachers to assist in the teaching and learning processes of preschool science.